Source: https://ccc.eu/hu/a-ccc-klub-husegprogramjanak-szabalyzata
Timestamp: 2020-08-04 23:01:38
Document Index: 21945499

Matched Legal Cases: ['§ 1', '§ 2', '§ 3', '§ 4', '§ 5', '§ 6', '§ 7', '§ 5', '§ 8', '§ 9', '§ 10', '§ 11', '§ 12', '§ 13', '§ 14']

A promóció feltételei "-40% MINDEN PAPUCSRA, SZANDÁLRA, ESPADRILLES CIPŐRE ÉS TÁSKÁRA"
Köszönjük, hogy érdeklődsz a CCC Klubunk iránt. Bármikor csatlakozhatsz hozzánk a honlapunkon vagy a boltjainkban (ne feledd, hogy legalább 16 évesnek kell lenned). A klubtagságod visszaigazolásaként kapsz egy olyan kártyát, amely lehetővé teszi, hogy élvezd a klubtagság számos étel előnyeit.
A kártya alapvető célja, hogy Rád, mint klubtagra irányítsa a figyelmünket - ha elmúltál 18 éves, megismerkedünk az érdeklődési köröddel, például a vásárlásaid történetével vagy a kedvenc lábbeli modelljeiddel, mindez lehetővé teszi számunkra, hogy jobban megértsük a szokásaidat és elvárásaidat, hogy az igényeidhez tudjuk igazítani az ajánlatunkat.
Felnőtt Klubtagként hozzáférést kapsz a dedikált, személyre szabott promóciókhoz, amelyekről e-mailben és/vagy SMS-ben tájékoztatunk. Ha már betöltötted a 16. életévedet, de még nem vagy nagykorú, akkor csak korlátozott mértékben használhatod ki a CCC Klubot, és csak az összes ügyfelünkre vonatkozó általános promóciókat ismerheted meg (nem fogjuk elemezni az érdeklődési körödet, így nem tudjuk hozzád igazítani az ajánlatainkat). A CCC Klub akkor kezd a profilodra támaszkodó, teljes körű előnyöket nyújtani számodra, ha már betöltötted a 18. életévedet. Természetesen bármikor kiléphetsz a Klubból (ebben az esetben töröljük személyi adataid).
Az alábbiakban részletesen leírjuk a Klub működési szabályzatát. Az információink egy kicsit aprólékosnak tűnhetnek számodra, de ezt kívánják tőlünk a jogszabályok - igyekeztünk leegyszerűsíteni a nyelvezetet, de ha bármilyen kérdésed merülne fel, szívesen megválaszoljuk:
§ 1. A Szabályzat tárgya és a CCC Klub létrehozása
1. Az alábbi dokumentum meghatározza:
a. a CCC Klub működésének szabályait;
b. a CCC Klubban való részvétel feltételeit, beleértve a Szervező és a Klubtagok jogait és kötelezettségeit;
c. a Klubtagok számára nyújtott kedvezményeket, például Ajándékok vagy Promóciók;
d. a Kommunikáció lefolytatásának szabályait.
§ 2. Személyre szabott promóciók
1. A CCC Klub célja a Szervező segítése és reklámozása, többek között a Klubtagok egyéni igényeihez való folyamatos hozzáigazodással, pl. annak elemzése, hogy a felnőtt Klubtagok milyen gyakran látogatják meg a Honlapot, illetve milyen termékeket vásárolnak a Szervező üzleteiben. Minél gyakrabban használják ki a felnőtt Klubtagok a Szervező szolgáltatásait és vásárolják a termékeit, annál jobb promóciókat és meglepetéseket nyújthat a Szervező ezeknek a Klubtagoknak.
2. A CCC Klub keretében a Szervező létrehozza a felnőtt Klubtagok profilját - elemzi és előrejelzi a személyes preferenciáikat, a Klubtag vásárlási szokásait, földrajzi elhelyezkedését. Ezzel lehetővé teszi számukra olyan profitok elnyerését, amelyek a Szervező egyéb ügyfelei számára elérhetetlenek, például dedikált promóciók, ajándékok vagy a Kommunikáció segítségével küldött üzenetek, születésnap esetén személyre szabott Promóció. Ezért van szükség a felnőtt Klubtag profiljának létrehozására - a Klubtag profiljának létrehozása nélkül a Szervező nem tudná megismerni az igényeit és preferenciáit, és a Klubtag nem tudná kihasználni a CCC Klubot.
3. A CCC Klubnak minden ez iránt érdeklődő, és a 16. életévét betöltött személy tagja lehet (a CCC Klubba való belépés korlátlan) Ha nem vagy tagja a CCC Klubnak vagy nem töltötted még be a 18. életévedet, a Szervező ezen tevékenységét nem tudja számodra felajánlani. A Szervező [email protected] email címen biztosítja azonban a felnőtt felhasználónak a jogot arra, hogy bármikor díjmentesen tiltakozzon a rá vonatkozó személyes adatok e célból történő - kezelése ellen. Felnőtt Klubtagok továbbá a [email protected] email címen kérhetik, hogy ne terjedjen rájuk ki a fenti profilozás. Amennyiben a Klubtag ezt kéri, akkor természetesen a jövőben is használhatja a Klubkártyát, azonban személyre szabott Promóciót, Ajánlatot nem fog kapni, a Szervező a Klubtag vásárlásait e célból nem fogja elemezni. Ezen kívül bármikor tájékoztatást kérhetsz a profilozásról és automatizált döntéshozatalról.
§ 3. Definíciók
A Szabályzatban használt nagybetűs kifejezéseknek következő a jelentésük, hacsak a használatuk szövegkörnyezetéből másképpen nem következik:
1.A CCC Klub - a Szervező hűségprogramja, amelynek sajátosságait és szabályait a jelen Szabályzat határozza meg. A CCC Klubot a Szervező szervezi és kezeli annak érdekében, hogy segítse és reklámozza a Szervezőt. A CCC Klub célja a Szervező segítése és reklámozása, népszerűségének növelése, kedvcsinálás a termékei eladására, valamint szolgáltatásai igénybevételének növelése. A CCC Klub akcióval semmiféle Promóció vagy kedvező ajánlat nem kapcsolható össze, csak ha az adott Promóció, más speciális ár vagy termékajánlat szabályzatában ez másként szerepel.
2.Személyi adatok - azonosított vagy azonosítható természetes személyre ('érintett') vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható.
3.Jelentkezési Űrlap - amelyet a CCC Klubba jelentkező személy tölt ki a saját Személyi Adataival a Honlapon vagy személyesen a Szervező boltjaiban
4.Kártya - a Szervező által a Klubtagoknak térítésmentesen kiadott egyéni sorszámmal ellátott kártya, amely igazolja, hogy a Klubtag belépett a CCC Klubba és jogában áll a Klub szolgáltatásait igénybe venni. Ez a kártya nem hitelkártya, nem bankautomatába való kártya és nem is fizető kártya. A CCC Klub fejlődésével a Klubtagok kényelme érdekében a Szervező elképzelhetőnek tartja elektronikus Kártyák kiadását Klubtag - egy 16. életévét betöltött természetes személy, aki ezen Szabályzatban leírtak alapján egy szabályosan kitöltött Jelentkezési Űrlap segítségével belépett a CCC Klubba. Kétség esetén a s Szervező jogosult a Klubtagtól kérni, hogy igazolja életkorát
5.Kommunikáció - a CCC Klub fontos eleme a Szervező által a Klubtagoknak elektronikus úton küldött információ, különösen e-mail üzenetek formájában, a Klubtag által megadott telefonszámra vagy mobilszámra küldött üzenet, és a CCC Klubot érintő, elsősorban a Promóciókra és a Szervező termékeire és szolgáltatásaira vonatkozó információ. A CCC Klub funkcióinak fejlődése részeként a Szervező más csatornákon keresztül is folytathat Kommunikációt.
6.Fiók - elektronikusan nyújtott szolgáltatás, adathalmaz a Szervező IKT rendszerében, amely lehetővé teszi a Klubtag számára egyéb funkciók/szolgáltatások használatát. A Szerződés megkötése után a Klubtag bejelentkezik Fiókjába a bejelentkezési űrlapon feltüntetett módon. A Fiók elsősorban a Klubtag személyes adatainak szerkesztését és tárolását, valamint a Szabályzatokhoz való hozzáférést teszi lehetővé. A Fiókba való bejelentkezés kizárólag korlátozott számú számjegy megadását igényli - az esetleges hibák észlelése és kijavítása érdekében. A Klubtag döntésétől és külön jogszabályokban foglalt rendelkezések elfogadásától függően a Fiók az elektronikusan nyújtott szélesebb körű szolgáltatások részét is képezheti, amelyeket a Klubtag használ.
7.Szervező – együttesen CCC S.A. [CCC Részvénytársaság], székhelye 59-101 Polkowice, ul. Strefowa 6; a Wrocławi Kerületi Bíróság, Wrocław-Fabryczny, IX. Gazdasági Osztályon vezetett Országos Bírósági Jegyzékbe KRS 0000211692 számon került bejegyzésre [Sąd Rejonowy dla Wrocławia-Fabrycznej we Wrocławiu, IX Wydział Gospodarczy Krajowego Rejestru Sądowego], statisztikai számjele: 390716905, adószáma: 692-22-00-609, teljes egészében befizetett alaptőkéje: 4 116 400,00 PLN, e-mail címe: [email protected], telefonszáma: +48 42 21 44 222, és a CCC Hungary Shoes Kft., székhelye 1123 Budapest, Alkotás utca 53., 5. emelet, adószáma: 24128296-2-44, e-mail címe: [email protected], telefonszáma: +36 1 785 2118, képviseli: Hódi Sándor ügyvezető
8.Ajándék – a Szervező által meghatározott tárgyi juttatás, amely a Szervező által meghozott külön szabályok/előírások alapján kerül odaítélésre a Klubtagnak, a Szervező valamint a CCC Klub támogatása és reklámozása érdekében, beleértve annak termékeit és szolgáltatásait is.
9.Promóció – a Szervező termékeinek egy adott időpontban történő értékesítésére vonatkozó különleges feltételek, ideértve a Klubtagoknak dedikáltakat is (pl. kedvezmények, árengedmények, árcsökkentések, utalványok, leárazások), amelyeket külön promóciós szabályok/szabályzatok alapján rendeznek, és az ott meghatározott feltételek szerint lehet benne részt venni.
10. Szabályzat/Szerződés – ezen dokumentum, amely meghatározza a CCC Klub szabályait és sajátosságait valamint a Szervező által a Honlapon keresztül biztosított szolgáltatások nyújtásának és kihasználásának szabályait. A Szabályzat meghatározza a Klubtag és a Szervező jogait és kötelességeit. Az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvényben foglaltak alapján.
11.Honlap – a Szervező www.ccc.eu címen elérhető honlapja.
12.Technikai követelmények – azok a minimális technikai követelmények, amelyekre szükségünk van ahhoz, hogy a Szervező IKT rendszerét a Klubtag használni tudja, köztük a jelentkezési Űrlap on-line kitöltését vagy a Fiók kezelését így: (1) számítógép, laptop vagy más internet hozzáféréssel rendelkező multimédiás berendezés, mobil applikációk esetén - mobil eszköz; (2) hozzáférés az elektronikus postához; (3) internetböngésző: Mozilla Firefox 17.0 vagy újabb verzió, Internet Explorer 10.0 vagy újabb verzió, Opera 12.0 vagy újabb verzió, Google Chrome 23.0 vagy újabb verzió, Safari 5.0 vagy újabb verzió; (4) az ajánlott minimális képernyőfelbontás: 1024 x 768; (5) az internetböngészőben engedélyezni kell a Cookie-k használatát és a Javascript futtatását. Ahhoz, hogy a Honlapon keresztül lehessen Szerződést kötni, a Klubtagnak rendelkeznie kell érvényes/aktív e-mail címmel, valamint meghatározott esetekben billentyűzettel vagy más eszközzel, amely lehetővé teszi az elektronikus űrlapok kitöltését.
§ 4. Általános rendelkezések
1. A CCC Klubtagsággal kapcsolatban a Szervező (az alábbi elemek nélkülözhetetlenek a CCC Klub működéséhez):
a. elemzi és előrejelzi a felnőtt Klubtagok viselkedésére és személyes preferenciáira vonatkozó szempontokat, beleértve az automatizált módszert is, a Klubtagok profiljának, a dedikált ajánlatok és Promóciók létrehozása érdekében;
b. Promóciókat szervez és a saját döntései alapján Ajándékokat ad át a Klubtagnak;
c. a Kommunikáció keretében üzeneteket küld a Klubtagnak.
2. A CCC Klubot a Lengyel Köztársaság területén szervezik.
3. A Klubtag részvétele a CCC Klubban ingyenes és önkéntes.
4. A Klubtag bármikor csatlakozhat a CCC Klubhoz, illetve bármikor kérheti, hogy töröljék klubtagságát.
5. A CCC Klubtagságból eredő jogokat a Klubtag nem ruházhatja át harmadik személyre.
6. A Klubtag köteles az érvényben lévő jogszabályoknak, a Szabályzat rendelkezéseinek, valamint az adott területen érvényben lévő szokásoknak és társadalmi normáknak megfelelően részt venni a CCC Klubban. A Klubtag mindenekelőtt köteles:
a. kizárólag valós, aktuális és minden szükséges adatot megadni a Jelentkezési Űrlapon;
b.haladéktalanul értesíteni a Szervezőt minden, a Jelentkezési Űrlapon megadott személyi adatának változásáról;
c. szigorúan bizalmasan kezelni a Kártyaszámot (harmadik személy előtt titokban tartani);
d.a CCC Klub Szervező által rendelkezésre bocsátott szolgáltatásainak és funkcióinak olyan módon történő használatára, amely nem zavarja a CCC Klub működését és nem megterhelő más Klubtagok és a Szervező számára;
e. nem elhelyezni és nem átadni a CCC Klubon belül jogszabályok által tiltott tartalmakat,
f. tartózkodni a CCC Klubon belül jogszabályok által tiltott tartalmak, különösen harmadik személy szerzői vagy személyes jogát sértő tartalmak (tilos jogellenes tartalmat elhelyezni) elhelyezésétől és átadásától;
g.tartózkodni az alábbi tevékenységek kezdeményezésétől: informatikai vagy más olyan tevékenység, amelynek a célja nem a Klubtag számára szánt információk birtoklása, beleértve a többi Klubtag adatát, vagy a CCC Klub működésének szabályaiba vagy technikai vonatkozásaiba való beavatkozás;
h. tartózkodni a Szervező által közzétett tartalom jogosulatlan módosításától.
7. A Szervező honlapján vagy az üzleteiben bemutatott, a CCC Klubra vonatkozó információk, a Szervező ügyfeleknek címzett, a Szerződés megkötésére szóló meghívás, nem jelentenek a Polgári Törvénykönyv értelmében ajánlatot.
§ 5. Szerződéskötés
1. A CCC Klubhoz való csatlakozás feltételei (a Szerződés megkötése):
a. betöltött 16. életév, és korlátozott vagy teljes körű joggyakorlási képesség (a 16. életévüket betöltött és még nem felnőtt korú személyekkel kötött Szerződések a mindennapi életben elterjedt kisebb ügyekhez kötődő szerződések közé tartoznak);
b. a Jelentkezési Űrlap hibátlan, kötelező adatok, olvasható és hiteles kitöltése és átadása a Szervezőnek (online Jelentkezési Űrlap esetében rá kell kattintani az aktiváló linkre, majd aktiválni kell a Fiókot a Honlapon);
c. a Szabályzat megismerése és elfogadása a Klubtag részéről;
d. a Szervezőnek ki kell adnia a Kártyát. Amennyiben az adott üzletben éppen nincs készleten Kártya, úgy a Klubtag kérheti, hogy az üzlet értesítése, mikor megérkezik a Kártya, ill. azt is kérheti, hogy másik üzletben szeretné átvenni a Kártyát.
e. Kötelezően magadandó adatok: Klubtag neve és mobil szám. Opcionális adatok: email cím és születési dátum.
2. A CCC Klubban való részvétel fenti 1. pontban szereplő feltételeinek együttes teljesülése esetén a CCC Klubhoz csatlakozó személy Klubtaggá válik. A Szerződés megkötését követően a Klubtag használhatja a Fiókját.
3. A Szervező különféle, saját maga által kiválasztott Jelentkezési Űrlapot adhat ki, főleg papírformájúakat és elektronikusokat (pl. kiegészítőeket a Honlapon).
4. A CCC Klub funkcionális fejlesztésének részeként, a Szervező elképzelhetőnek tartja, más formátumú Jelentkezési Űrlap bevezetését is.
§ 6. Kártya
1. A Kártya a Szervező tulajdonát képezi és térítésmentesen kerül kiadásra.
2. Egy Klubtagnak csak egyetlen Kártyája lehet.
3. A Kártyát kizárólag az a Klubtag használhatja, akinek kiadták.
4. Ahhoz, hogy a Klubtag igénybe tudja venni a kedvezményét, pl. a Promóciót vagy átvehesse az ajándékát, meg kell mutatni a Kártyáját vagy megadni a számát a Szervezőnek. A Kártyát minden alkalommal az azt bemutató személy használhatja.
5. Abban az esetben, ha a Kártya megsérül, elveszik vagy ellopják, a Klubtagnak jeleznie kell azt a Szervező felé (pl. az e-mail címre ([email protected]), vagy a Szervező boltjában) - a Klubtag számára új Kártyát adnak ki a Szervező boltjaiban.
6. A Szerződés bármilyen címen történő megszűnése esetén a tag köteles megsemmisíteni vagy visszaadni a Kártyát a Szervezőnek.
§ 7. A Szerződés felbontása
1. A CCC Klub létrejöttének időtartama korlátlan, de a Klubtag Személyes Adatait a CCC Klubba történő utolsó bejelentkezéstől vagy a Klubkártya utolsó felhasználásától számított három év után mindenképpen törli a Szervező, kivéve, ha a törvények másként rendelkeznek. Ez idő alatt a Szabályzat rendelkezései ennek megfelelően alkalmazandók.
2. A Szervező fontos okok miatt egy hónapos felmondási idővel bármikor felmondhatja a Szerződést:
a. a Szervező szolgáltatásnyújtására vonatkozó jogszabályi rendelkezések módosítása, amely befolyásolja a Klubtag és a Szervező között létrejött Szerződésben meghatározott kölcsönös jogokat és kötelezettségeket, vagy a fenti rendelkezések értelmezésének megváltozása bírósági ítélet, vagy az adott témának megfelelő hivatalok vagy szervek határozata, ajánlása vagy ajánlata eredményeképpen;
b. a szolgálatnyújtási feltételek kizárólag műszaki vagy technológiai okokkal indokolt változása;
c. a Szabályzat rendelkezéseiben foglalt szolgáltatások hatályának vagy módjának a megváltoztatása, új szolgáltatások bevezetése vagy a Szabályzatban szereplő meglévő funkciók vagy szolgáltatások a Szervező által történő módosítása vagy visszavonása;
d. a Szervező összevonása, jogutód nélküli megszűnése vagy átszervezése, vagy a Szervező Szabályzatban szereplő egyéb azonosító adatainak változása (ezen adatok frissítéséhez szükséges mértékben).
3. A Szervező hét napos felmondási idővel is felmondhatja a Szerződést és/vagy megtagadhatja a Klubtagnak a CCC Klub használatához való további jogát, valamint fontos okok miatt korlátozhatja a hozzáférését a 9. §-ban említett tartalom egy részéhez vagy egészéhez, azaz olyan esetekben, amikor a Klubtag súlyosan megsérti a Szabályzatot, olyan helyzetben, amikor megsérti a Szabályzat 4. § 5. és 6. cikkét.
4. A Szervező a fenti 2-es vagy 3-as bekezdésben meghatározott nyilatkozatát a Klubtag által a Jelentkezési Űrlapon megadott e-mail címre vagy telefonszámra küldi el.
5. A Szerződés felmondása esetén a Promóciók megtartják az érvényességüket a Szervező által független szabályzatokban/rendelkezésekben rögzített határidőig, azonban nem tovább, mint a Szerződés érvényessége.
§ 8. Reklamációk és bíróságon kívüli vitarendezés
1. A CCC Klubbal kapcsolatos reklamációkat tetszőleges formában bejelenthetők a Szervezőnek, például e-mailben a következő e-mail címre: [email protected].
2. Javasoljuk, hogy a reklamációs leírásában a Klubtag adja meg a panasz leírását és körülményeit és az esetleges követelését, valamint a panaszos kapcsolattartási adatait – mivel ez megkönnyíti és felgyorsítja a panasz Szervező által történő kivizsgálását. Az előző mondatban foglalt követelmények csak ajánlások, és nem befolyásolják az ajánlott leírástól eltérő módon benyújtott panaszok elbírálását.
3. A Szervező haladéktalanul, de legkésőbb a kézhezvételétől számított 30 napon belül elbírálja a Klubtag panaszát (a fogyasztóvédelemről szóló, 1997. CLV. törvény alapján) hacsak a jogszabályokból vagy egyéb rendelkezésekből más időpont nem származik.
4. A CCC Klubban való részvétel nem sérti a Klubtag törvényben biztosított jogait, a panaszok és a jogorvoslat kezelésére szolgáló nem bírósági eszközök igénybevétele önkéntes. A következő bejegyzések tájékoztató jellegűek, és nem képezik a Szervezőnek a bíróságon kívüli vitarendezés alkalmazására vonatkozó kötelezettségét.
5. A fogyasztói jogviták bíróságon kívüli rendezésére vonatkozó eljárásokra az Fgytv. rendelkezései az irányadóak. A Klubtag, aki egyben fogyasztó is, a reklamációk rendezésével kapcsolatos jogviták bíróságon kívüli rendezésére vonatkozó eljárások lefolytatásának részletes információit, valamint ezek elérhetőségét elérheti. Ezeket az eljárásokat, megtalálja az alábbi címen: http://www.fogyasztovedelem.kormany.hu/node/8579.
6. A Klubtag, aki egyben fogyasztó is, az alábbi példákban felsorolt lehetőségeket veheti igénybe a reklamációk és jogorvoslatok bíróságon kívüli rendezésére:
a. A Klubtag jogosult megyei (fővárosi) kereskedelmi és iparkamarák mellett működő békéltető
testülethez fordulni a megkötött szerződésből eredő jogvita rendezésére irányuló kérelemmel.
b. A Klubtagnak jogában áll bírósági eljárás kezdeményezésére.
c. A Klubtag panaszt tehet az ODR internetes platformján keresztül is http://ec.europa.eu/consumers/odr/. Az ODR internetes platformja információforrásként is szolgál a bíróságon kívüli vitarendezés formáira, amelyek a vállalkozók és a fogyasztók között merülhetnek fel.
§ 9. Személyes adatok
1. A Klubtag Személyes Adatainak kezelője a Szervező.
2. A Klubtag Személyes Adatait, a a Szervező kezeli a Szerződés megkötésekor és teljesítése közben, különösen:
a. a Klubtagok regisztrálása, a Kártyák kiadása, a reklamációk felvétele és elbírálása;
b. a Szervező termékeivel vagy szolgáltatásaival kapcsolatos hirdetések, ajánlatok és Promóciók bemutatása;
c. információgyűjtés a felnőtt Klubtagról, valamint tevékenységének értékelése és elemzése, beleértve a Személyes Adatok automatizált feldolgozását (profilalkotás), piaci és statisztikai elemzés;
d. a felnőtt Klubtagnak dedikált, a preferenciáihoz (profilalkotáshoz) igazított ajánlatok, Promóciók, Ajándékok vagy a Szervező termékeire vagy szolgáltatásaira vonatkozó hirdetési tartalmak odaítélése, bemutatása, kiadása és megvalósítása, beleértve az automatizált döntéshozatal eredményeit is.
3. Szervező által kezelt adatok:
Klubtagság létrejötte:
Kezelt adatok köre: Klubtagság létrejöttéhez szükséges adatok vezetéknév és keresztnév és mobilszám. Ezen adatok a szerződés megkötéséhez szükségesek, ezen adatok segítségével tartja nyilván a Szervező a Klubtagokat és különbözteti meg őket.
Az adatkezelés jogalapja: adatkezelés a Klubtagság, Szerződés teljesítéséhez és létrejöttéhez szükséges.
Ezen kötelező adatok megadása nélkül nem tud Klubtag lenni.
Promóciók, Ajánlatok:
Kezelt adatok köre: email cím, és/vagy mobil szám
A Szervező a Klubtag mobilszámára és/vagy email címére rendszeresen hírlevelet küld az aktuális Promóciókról, Ajánlatokról.
Ezen adatok megadása nem kötelező, azonban amennyiben a Klubtag nem kér hírlevelet, úgy nem értesül az aktuális Promóciókról és Ajánlatokról.
A Klubtag a hozzájárulását bármikor visszavonhatja az alábbi email címen: [email protected]
Egyéni ajánlatok születésnap esetén:
Kezelt adatok köre: születési idő és email cím és/vagy mobil szám.
Születésnap esetén a Szervező személyre szabott Ajánlatokkal és Promóciókkal kedveskedhet a Klubtagoknak.
Ezen adatok megadása nem kötelező, azonban amennyiben a Klubtag nem kér hírlevelet, úgy születésnapjára nem értesülhet az esetleges személyre szabott Promóciókról és Ajánlatokról.
4. A Klubtagnak jogában áll a Szervező által a Klubtagról feldolgozott bármely személyes adataihoz történő hozzáférés és információ kérés az alábbiak szerint:
Milyen személyes adatokat dolgozunk fel Önnel kapcsolatban
Az érintettek, akikről a személyes adatok közlésre kerülnek / kerültek
Milyen időtartamra szándékozzuk a személyes adatait kezelni
Amennyiben az adatot nem közvetlenül a Klubtagról szereztük, információ az adat forrásáról
Profilozásról
Amennyiben a Klubtag úgy gondolja, hogy bármely adata nem teljes vagy nem pontos, jogában áll felhívni a Szervezőt a javításra és/vagy az adat kiegészítésére és a Szervező vállalja, hogy amilyen gyorsan csak lehet aktualizálja / javítja a hibát, kivéve, amennyiben érvényes oka van ennek az ellenkezőjére, amelyről a Klubtagot értesítjük.
A Klubtagnak jogában áll személyes adatának törlését vagy a feldolgozás korlátozását kérni az adatvédelmi jogszabályok szerint, illetve a Szervező küldött közvetlen marketing ellen tiltakozni és a Szervező által használt automatizált döntéshozatali mechanizmusról tájékozódni.
Amennyiben a Szervező a Klubtagtól megkeresést kap bármely, fenti jogosultsággal kapcsolatban, a Szervező kérheti a Klubtag a megkeresés teljesítése előtt a személyes adatainak igazolására; annak igazolására, hogy adatai védettek és biztonságban vannak.
5. A Klubtagok adataihoz az alábbi személyek férnek hozzá:
Szervező alkalmazottai, az összes magyarországi boltban dolgozó Szervező alkalmazásában lévő személy.
A mobil számra történő promóciók és ajánlatok kiküldése egy tömeges sms-t kiküldő szolgáltatást nyújtó cégen keresztül történik. A Szervezető kizárólag a Klubtagok mobil számát adja át ezen harmadik félnek. Ezen szolgáltató neve és elérhetősége:
INFOBIP - ul. Żelazna 40/101, 00-832 Warszawa
Az emailes promóciókat és ajánlatokat a Szervező az alábbi szolgáltatón keresztül küldi:
REDLINK - ul. Roosevelta 22 60-829 Poznań
A Szervezető kizárólag a Klubtagok email címét adja át ezen harmadik félnek.
A Klubtagok Személyes Adatait a Szervező Harmadik Országba nem továbbítja.
6. A Klubtagok adatait korlátlan ideig tárolja a Szervező, de a Klubtag Személyes Adatait a CCC Klubba történő utolsó bejelentkezéstől vagy a Klubkártya utolsó felhasználásától számított három év után mindenképpen törli a Szervező, illetve amennyiben a Klubtag kéri a Személyes Adatai törlését.
7. Adatvédelmi tisztségviselő elérhetősége: [email protected]
8. A Szervező a Klubtag személyes adatát kizárólag a jelen adatvédelmi nyilatkozat és a hatályos adatvédelmi jogszabályoknak megfelelően dolgozza fel. Amennyiben azonban a Klubtag személyes adatainak feldolgozásával kapcsolatban mégis panaszt szeretne tenni, vagy más módon elégedetlen azzal, ahogyan az adatait kezeljük, jogában áll a felügyeleti hatóságnál panaszt tenni.
Nemzeti Adatvédelmi és Információszabadság Hatóság (cím: 1125 Budapest, Szilágyi Erzsébet fasor 22/c; telefon: +36-1-391-1400; e-mail: [email protected])
§ 10. Közös Adatkezelés
A CCC Hungary Shoes és CCC SA közös adatkezelők, mivel az adatkezelés céljait és eszközeit közösen határozzák meg. A társaságok a CCC cégcsoporthoz tartoznak. A Társaságok közösen kezelik a Klubtagok adatait, mindkét társaság hozzáfér a Klubtagok Személyes Adataihoz. A CCC SA határozza meg az aktuális Promóciókat és Ajánlatokat, végzi a profilozást, üzemelteti a Honlapot, határozza meg a Klubtagság feltételeit. A Klubtag a CCC Hungary Shoes Kft.-vel áll kapcsolatban, ezért bármilyen kérdés, panasz vagy igény esetén kérem, forduljon hozzánk.
§ 11. Szellemi tulajdon
A Szervező által rendelkezésre bocsátott minden elemre, alkotásra a szerzői jogról szóló, 1999 LXXVI törvény értelmében, különös tekintettel a szerzői jogokra, kizárólag a Szervező vagy olyan alanyok jogosultak, akikkel a Szervező a vonatkozó szerződéseket megkötötte. A Klubtagnak jogában áll a fent említetteket kizárólag a saját személyes használatára igénybe venni és kizárólag a CCC Klub által adott kedvezmények keretében díjmentesen, az egész világon a Szerződés teljes időtartama alatt. A fenti tartalom más célra történő felhasználása kizárólag az erre felhatalmazott alany előzetes írásbeli hozzájárulása alapján engedélyezett, az érvénytelenség terhe mellett.
§ 12. A Szabályzat megváltoztatása
1. A Szervezőnek jogában áll megváltoztatni a Szabályzatot abban az esetben, ha az alábbi fontos okok közül legalább egy bekövetkezik:
a. a Szervező szolgáltatásaira vonatkozó jogszabályi rendelkezések megváltoztatása, amelyek befolyásolják a Szerződésben meghatározott kölcsönös jogokat és kötelezettségeket, vagy a fenti rendelkezések értelmezésének megváltozása bírósági ítélet, vagy az adott témának megfelelő hivatalok vagy szervek határozata, ajánlása vagy ajánlata eredményeképpen;
d. a Szervező összevonása, jogutód nélküli megszűnése vagy átszervezése, vagy a Szervező Szabályzatban szereplő egyéb azonosító adatainak a változása (ezen adatok frissítéséhez szükséges mértékben).
2. A Szabályzat módosítása esetén a Szervező a Szabályzat egységes szövegét közzéteszi a Honlapon és a Szervező üzleteiben, valamint tájékoztatja a Klubtagokat a Szabályzat megváltoztatásáról a Klubtag által megadott e-mail címre vagy telefonszámra küldött üzenettel. Ezen üzenetet a Felek úgy tekintik, mint a változtatás elektronikus kommunikációs eszközökön történő bevezetéséről szóló információt, oly módon, hogy az ügyfél megismerkedhessen annak szövegével.
3. A Szabályzatban eszközölt változtatások az elküldéstől számított 14 nap után lépnek életbe. A Klubtagnak jogában áll felmondani a Szerződést a változásról való tudomásszerzést követő 14 napon belül. Ez nem érinti a Klubtag arra vonatkozó jogát, hogy bármikor és indokolás nélkül lemondhat a CCC Klubban való részvételről. A Szabályzat megváltoztatása nem érinti a Klubtagnak már a Szabályzat megváltoztatása előtt adott ajándékokat vagy a felajánlott Promóciókat.
§ 13. A Szerződés lemondása / felmondása
1. A Klubtagnak jogában áll bármikor lemondani a CCC Klubtagságáról egy tetszőleges formában leadott megfelelő nyilatkozat alapján, pl. e-mailben ezen e-mail címre: [email protected]
2. Függetlenül attól, hogy a Klubtagnak jogában áll bármikor lemondani a CCC Klubban való részvételről, a fogyasztó és a vállalkozás közötti szerződések részletes szabályairól szóló 45/2014. (II. 26.) Korm. rendelet , alapján az a Klubtag, aki távolból köt Szerződést (vagyis az online Jelentkezési Űrlap kitöltésével), a Szerződés megkötésétől számított 14 napon belül elállhat a Szerződéstől anélkül, hogy megadná annak az okát és a törvény által előírt költségeken kívül egyéb költségek nem terhelik. A határidő betartása érdekében elég, ha a Klubtag a lejárat előtt nyilatkozatot küld a Szervezőnek. A Klubtag bármilyen egyértelmű formában nyilatkozhat, amelyben tájékoztatja a Szervezőt a Szerződéstől való elállásáról. A határidő betartásához elegendő egy nyilatkozatot küldeni a lejárat előtt. A Szerződéstől való elállásáról szóló nyilatkozat elküldhető például:
e-mail-en a következő e-mail címre: [email protected]
§ 14. Záró rendelkezések
1. A Szabályzat életbelépésének a napja: 2018.05.25.
2. A Szabályzat teljes szövege megtalálható a Honlapon (www.ccc.eu), ahol a Klubtagok bármikor elolvashatják, vagy onnan kinyomtathatják, valamint a Szervező üzleteiben.
3. A Szerződést a Szervező magyar nyelven köti.
4. Ezen Szabályzatban nem szereplő kérdésekre az általánosan érvényes magyar jogszabályok kerülnek alkalmazásra.
5. A magyar jogrend Szabályzat alapján történő megválasztása nem fosztja meg a Klubtagot, aki egyben fogyasztó is, a jogszabályok alapján neki járó védelemtől, amelyeket a jogszabályok alapján, a Szervező és a Klubtag közötti Szerződés nem zárhat ki, amelyek az alkalmazandó jogszabályok szerint választás hiányában alkalmazandók.
A Klubtag személyes adatainak kezelésére az alábbi jogszabályok vonatkoznak:
Az információs társadalommal összefüggő szolgáltatások egyes kérdéseiről szóló 2001. évi CVIII. törvény („Ektv.”), amelynek hatályos szövege, amelynek hatályos szövege a következő linken keresztül érhető el:
A gazdasági reklámtevékenység alapvető feltételeiről és egyes korlátairól szóló 2008. évi XLVIII. törvény linken keresztül érhető el:
Klubkártya igénylő lap alján:
Kötelezően megadandó adatok: vezetéknév, keresztnév és mobilszám.
Opcionálisan megadandó adatok: email cím és születési dátum.
a. A Klubkártya hűségprogram szabályzat az üzletben és a www.ccc.eu holnapon elérhető.
b. A klubkártya hűségprogram szabályzatot elolvastam és elfogadom.
c. A klubkártya hűségprogram szabályzat alapján hozzájárulok, hogy az általam megadott mobilszámomra és/vagy email címemre rendszeresen hírlevelet küldjön a CCC az aktuális Promóciókról, Ajánlatokról-
d. A klubkártya hűségprogram szabályzat alapján hozzájárulok, hogy a CCC az általam megadott mobilszámomra és/vagy email címemre személyre szabott aktuális Promóciót, Ajánlatot küldjön a születésnapomra.